CELEX: 32021D1407
Language: ro
Date: 2021-08-26 00:00:00
Title: Decizia de punere în aplicare (UE) 2021/1407 a Comisiei din 26 august 2021 de modificare a Deciziei de punere în aplicare (UE) 2019/919 în ceea ce privește standardele armonizate privind furtunurile flexibile, rezistente la foc, pentru combustibil, furtunurile flexibile care nu rezistă la foc, utilizate pentru combustibil, robinetele pentru corpul navei și fitingurile de trecere, componentele instalației de alimentare, instalației de ungere și instalației electrice fixate pe motor pentru motoarele diesel fixe la bord, precum și privind volanele

27.8.2021   
               
               
                  RO
               
               
                  Jurnalul Oficial al Uniunii Europene
               
               
                  L 303/8
               
            
         DECIZIA DE PUNERE ÎN APLICARE (UE) 2021/1407 A COMISIEI
         din 26 august 2021
         de modificare a Deciziei de punere în aplicare (UE) 2019/919 în ceea ce privește standardele armonizate privind furtunurile flexibile, rezistente la foc, pentru combustibil, furtunurile flexibile care nu rezistă la foc, utilizate pentru combustibil, robinetele pentru corpul navei și fitingurile de trecere, componentele instalației de alimentare, instalației de ungere și instalației electrice fixate pe motor pentru motoarele diesel fixe la bord, precum și privind volanele
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (1), în special articolul 10 alineatul (6),
         întrucât:
         
                     (1)
                  
                  
                     În conformitate cu articolul 14 din Directiva 2013/53/UE a Parlamentului European și a Consiliului (2), produsele care sunt în conformitate cu standardele armonizate sau cu părți ale acestora, ale căror referințe au fost publicate în Jurnalul Oficial al Uniunii Europene, sunt considerate ca fiind conforme cu cerințele aflate sub incidența respectivelor standarde sau a unor părți ale acestora, prevăzute la articolul 4 alineatul (1) din Directiva 2013/53/UE și în anexa I la directiva respectivă.
                  
               
                     (2)
                  
                  
                     Prin Decizia de punere în aplicare C(2015) 8736 a Comisiei (3), Comisia a înaintat o cerere către Comitetul European de Standardizare (CEN) și Comitetul European de Standardizare în Electrotehnică (Cenelec) pentru elaborarea și revizuirea standardelor armonizate în sprijinul Directivei 2013/53/UE, abordând cerințele esențiale mai stricte prevăzute la articolul 4 alineatul (1) din Directiva 2013/53/UE și în anexa I la directiva respectivă, în comparație cu Directiva abrogată 94/25/CE a Parlamentului European și a Consiliului (4).
                  
               
                     (3)
                  
                  
                     Prin Decizia de punere în aplicare C(2015) 8736, comitetelor CEN și Cenelec li s-a solicitat, de asemenea, să revizuiască standardele ale căror referințe au fost publicate prin Comunicarea 2015/C 087/01 a Comisiei (5).
                  
               
                     (4)
                  
                  
                     Pe baza cererii prevăzute în Decizia de punere în aplicare C(2015) 8736, CEN a revizuit următoarele standarde armonizate, ale căror referințe sunt publicate prin Decizia de punere în aplicare (UE) 2019/919 a Comisiei (6): EN ISO 7840:2018 privind furtunurile flexibile, rezistente la foc, pentru combustibil, EN ISO 8469:2018 privind furtunurile flexibile care nu rezistă la foc, utilizate pentru combustibil, standardele armonizate EN ISO 9093-1:2018 și EN ISO 9093-2:2018 privind robinetele pentru corpul navei și fitingurile de trecere, precum și EN ISO 16147:2017 privind componentele instalației de alimentare și ale instalațiilor electrice fixate pe motor pentru motoarele diesel fixe la bord. Aceasta a dus la adoptarea următoarelor standarde armonizate: EN ISO 7840:2021, EN ISO 8469:2021, EN ISO 9093:2021 și EN ISO 16147:2021.
                  
               
                     (5)
                  
                  
                     Pe baza cererii stabilite în Decizia de punere în aplicare C(2015) 8736, CEN a elaborat, de asemenea, un nou standard armonizat EN ISO 23411:2021 privind volanele.
                  
               
                     (6)
                  
                  
                     Comisia, împreună cu CEN, a evaluat dacă standardele respective, astfel cum au fost revizuite sau elaborate de CEN, respectă cererea prevăzută în Decizia de punere în aplicare C(2015) 8736.
                  
               
                     (7)
                  
                  
                     Standardul EN ISO 7840:2021 stabilește cerințe generale și încercări fizice pentru furtunurile flexibile, rezistente la foc, pentru combustibil, utilizate pe navele mici pentru furnizarea de benzină sau benzină amestecată cu etanol și de motorină sau motorină amestecată cu EMAG, proiectate pentru o presiune de lucru de maximum 0,34 MPa, pentru furtunurile cu diametrul interior de până la 10 mm inclusiv, și de 0,25 MPa, pentru furtunurile cu diametrul interior de maximum 63 mm.
                  
               
                     (8)
                  
                  
                     Standardul EN ISO 8469:2021 stabilește cerințe generale și încercări fizice pentru furtunuri flexibile care nu rezistă la foc, pentru combustibil, utilizate pe navele mici de maximum 24 m pentru furnizarea de benzină sau benzină amestecată cu etanol și de motorină sau motorină amestecată cu EMAG, proiectate pentru o presiune de lucru de maximum 0,34 MPa, pentru furtunurile cu diametrul interior de până la 10 mm inclusiv, și de 0,25 MPa, pentru furtunurile cu diametrul interior de maximum 63 mm.
                  
               
                     (9)
                  
                  
                     Standardul EN ISO 9093:2021 stabilește cerințe pentru fitingurile de trecere, robinetele pentru corpul navei, racordurile cu furtun, fitingurile acestora și instalarea lor pe navele mici de maximum 24 m.
                  
               
                     (10)
                  
                  
                     Standardul EN ISO 16147:2021 stabilește cerințe pentru proiectarea și instalarea componentelor instalației de alimentare, instalației de ungere și instalației electrice fixate pe motor pentru motoarele diesel fixe la bord, în vederea reducerii la minimum a scurgerilor de combustibili, a riscului de electroșocuri, precum și a riscului de incendiu și/sau a propagării incendiilor pe navele mici de maximum 24 m.
                  
               
                     (11)
                  
                  
                     Standardul EN ISO 23411:2021 stabilește cerințe de proiectare și încercare pentru volanele navelor mici de maximum 24 m.
                  
               
                     (12)
                  
                  
                     Standardele EN ISO 7840:2021, EN ISO 8469:2021, EN ISO 9093:2021, EN ISO 16147:2021 și EN ISO 23411:2021 respectă cerințele pe care urmăresc să le acopere și care sunt stabilite la articolul 4 alineatul (1) din Directiva 2013/53/UE, precum și în partea A a anexei I la directiva respectivă. Prin urmare, este oportun să se publice referințele standardelor respective în Jurnalul Oficial al Uniunii Europene.
                  
               
                     (13)
                  
                  
                     Standard EN ISO 7840:2021 urmează să înlocuiască standardul EN ISO 7840:2018. Standardul EN ISO 8469:2021 urmează să înlocuiască standardul EN ISO 8469:2018. Standardul EN ISO 9093:2021 urmează să înlocuiască standardele EN ISO 9093-1:2018 și EN ISO 9093-2:2018. Standardul EN ISO 16147:2021 urmează să înlocuiască standardul EN ISO 16147:2017. Standardul EN ISO 23411:2021 urmează să înlocuiască standardele EN ISO 9775:2017 și EN ISO 15652:2017, publicate prin Comunicarea 2018/C 209/05 a Comisiei (7).
                  
               
                     (14)
                  
                  
                     Prin urmare, este necesar ca referințele standardelor EN ISO 7840:2018, EN ISO 8469:2018, EN ISO 9093-1:2018, EN ISO 9093-2:2018, EN ISO 9775:2017, EN ISO 15652:2017 și EN ISO 16147:2017 să fie retrase din Jurnalul Oficial al Uniunii Europene (8).
                  
               
                     (15)
                  
                  
                     Pentru a acorda producătorilor suficient timp ca să își adapteze produsele la versiunile revizuite ale standardelor armonizate EN ISO 7840:2018, EN ISO 8469:2018, EN ISO 9093-1:2018, EN ISO 9093-2:2018, EN ISO 9775:2017, EN ISO 15652:2017 și EN ISO 16147:2017, este necesar să se amâne retragerea referințelor standardelor respective.
                  
               
                     (16)
                  
                  
                     Anexa I la Decizia de punere în aplicare (UE) 2019/919 conține referințele standardelor armonizate elaborate în sprijinul Directivei 2013/53/UE. Referințele standardelor armonizate EN ISO 7840:2021, EN ISO 8469:2021, EN ISO 9093:2021, EN ISO 16147:2021 și EN ISO 23411:2021 trebuie incluse în anexa respectivă. Referințele standardelor armonizate EN ISO 7840:2018, EN ISO 8469:2018, EN ISO 9093-1:2018 și EN ISO 9093-2:2018 trebuie eliminate din anexa respectivă.
                  
               
                     (17)
                  
                  
                     Anexa II la Decizia de punere în aplicare (UE) 2019/919 conține referințele standardelor armonizate elaborate în sprijinul Directivei 2013/53/UE care sunt retrase din Jurnalul Oficial al Uniunii Europene. Referințele standardelor armonizate EN ISO 9775:2017, EN ISO 15652:2017 și EN ISO 16147:2017 trebuie incluse în anexa respectivă.
                  
               
                     (18)
                  
                  
                     Prin urmare, Decizia de punere în aplicare (UE) 2019/919 trebuie modificată în consecință.
                  
               
                     (19)
                  
                  
                     Conformitatea cu un standard armonizat conferă o prezumție de conformitate cu cerințele esențiale corespunzătoare stabilite în legislația de armonizare a Uniunii, începând de la data publicării referinței standardului respectiv în Jurnalul Oficial al Uniunii Europene. Prin urmare, prezenta decizie trebuie să intre în vigoare la data publicării,
                  
               ADOPTĂ PREZENTA DECIZIE:
         
            Articolul 1
            Decizia de punere în aplicare (UE) 2019/919 se modifică după cum urmează:
            
                        1.
                     
                     
                        anexa I se modifică în conformitate cu anexa I la prezenta decizie;
                     
                  
                        2.
                     
                     
                        anexa II se modifică în conformitate cu anexa II la prezenta decizie.
                     
                  
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
            Punctul 2 din anexa I se aplică de la 27 februarie 2023.
         
         
            Adoptată la Bruxelles, 26 august 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 316, 14.11.2012, p. 12.
         
            (2)  Directiva 2013/53/UE a Parlamentului European și a Consiliului din 20 noiembrie 2013 privind ambarcațiunile de agrement și motovehiculele nautice și de abrogare a Directivei 94/25/CE (JO L 354, 28.12.2013, p. 90).
         
            (3)  Decizia de punere în aplicare C(2015) 8736 a Comisiei din 15 decembrie 2015 privind o cerere de standardizare, adresată Comitetului European de Standardizare și Comitetului European de Standardizare în Electrotehnică în ceea ce privește ambarcațiunile de agrement și motovehiculele nautice în sprijinul Directivei 2013/53/UE a Parlamentului European și a Consiliului din 20 noiembrie 2013 privind ambarcațiunile de agrement și motovehiculele nautice și de abrogare a Directivei 94/25/CE (nepublicată încă în Jurnalul Oficial).
         
            (4)  Directiva 94/25/CE a Parlamentului European și a Consiliului din 16 iunie 1994 de apropiere a actelor cu putere de lege și actelor administrative ale statelor membre referitoare la ambarcațiunile de agrement (JO L 164, 30.6.1994, p. 15).
         
            (5)  Comunicare a Comisiei în cadrul implementării Directivei 94/25/CE a Parlamentului European și a Consiliului din 16 iunie 1994 privind armonizarea legislativă și administrativă a statelor membre referitoare la ambarcațiunile de agrement (Publicarea titlurilor și a referințelor standardelor armonizate în temeiul legislației Uniunii în materie de armonizare) (JO C 87, 13.3.2015, p. 1).
         
            (6)  Decizia de punere în aplicare (UE) 2019/919 a Comisiei din 4 iunie 2019 privind standardele armonizate pentru ambarcațiunile de agrement și motovehiculele nautice elaborate în sprijinul Directivei 2013/53/UE a Parlamentului European și a Consiliului (JO L 146, 5.6.2019, p. 106).
         
            (7)  Comunicarea Comisiei în cadrul punerii în aplicare a Directivei 2013/53/UE a Parlamentului European și a Consiliului privind ambarcațiunile de agrement și motovehiculele nautice și de abrogare a Directivei 94/25/CE (Publicarea titlurilor și a referințelor standardelor armonizate în temeiul legislației Uniunii în materie de armonizare) (JO C 209, 15.6.2018, p. 137).
         
            (8)  JO C 209, 15.6.2018, p. 137.
      
      
         
            ANEXA I
            Anexa I la Decizia de punere în aplicare (UE) 2019/919 se modifică după cum urmează:
            
                        1.
                     
                     
                        se adaugă următoarele rubrici:
                        
                                    
                                       Nr.
                                    
                                 
                                 
                                    
                                       Referința standardului
                                    
                                 
                              
                                    „35.
                                 
                                 
                                    EN ISO 7840:2021
                                 
                              
                                     
                                 
                                 
                                    Nave mici. Furtunuri flexibile, rezistente la foc, pentru combustibil
                                 
                              
                                    36.
                                 
                                 
                                    EN ISO 8469:2021
                                 
                              
                                     
                                 
                                 
                                    Nave mici. Furtunuri flexibile care nu rezistă la foc, utilizate pentru combustibil
                                 
                              
                                    37.
                                 
                                 
                                    EN ISO 9093:2021
                                 
                              
                                     
                                 
                                 
                                    Nave mici. Robinete pentru corpul navei și fitinguri de trecere
                                 
                              
                                    38.
                                 
                                 
                                    EN ISO 16147:2021
                                 
                              
                                     
                                 
                                 
                                    Nave mici. Motoare diesel, fixe la bord. Componentele instalației de alimentare, instalației de ungere și instalației electrice fixate pe motor
                                 
                              
                                    39.
                                 
                                 
                                    EN ISO 23411:2021
                                 
                              
                                     
                                 
                                 
                                    Nave mici. Volane”;
                                 
                              
                  
                        2.
                     
                     
                        rubricile nr. 5, 6, 9 și 10 se elimină.
                     
                  
      
      
         
            ANEXA II
            În anexa II la Decizia de punere în aplicare (UE) 2019/919 se adaugă următoarele rubrici:
            
               
                           
                              Nr.
                           
                        
                        
                           
                              Referința standardului
                           
                        
                        
                           
                              Data retragerii
                           
                        
                     
                           „33.
                        
                        
                           EN ISO 9775:2017
                           Nave mici. Instalații de guvernare cu comandă la distanță cu un singur motor în afara bordului, cu puterea cuprinsă între 15 kW și 40 kW (ISO 9775:1990)
                        
                        
                           27 februarie 2023
                        
                     
                           34.
                        
                        
                           EN ISO 15652:2017
                           Nave mici. Sisteme de guvernare cu comandă la distanță pentru ambarcațiuni mici cu propulsie cu jet (ISO 15652:2003)
                        
                        
                           27 februarie 2023
                        
                     
                           35.
                        
                        
                           EN ISO 16147:2017
                           Nave mici. Motoare diesel, fixe la bord. Componentele instalației de alimentare și ale instalațiilor electrice fixate pe motor (ISO 16147:2002, A1:2013)
                        
                        
                           27 februarie 2023”